Document ID: /roh_data/filtered/fineweb-2-filterrobots_roh.jsonl.gz/30987

La raschun per las lungas colonnas è per l'ina stà memia bler traffic – dentant era in accident ch'è capità dumengia saira sin l'autostrada A13 tar Trimmis. Tenor la Polizia chantunala dal Grischun haja in automobilist realisà memia tard ina colonna ed è charrà en in auto. L'automobilist da 34 onns saja sa blessà levamain e vegnì transportà en l'ospital. Pervia da bler traffic hai dà impediments sin l'A13.
Er colonnas sin vias principalas
Pertutgadas èn era stadas pliras vias principalas, per exempel quella tranter Cuira e Favugn sco era tras la citad da Cuira. Er sin la via da Fläsch hai dà dumengia suentermezdi in accident. Tenor emprimas infumraziuns da la Polizia chantunala saja in in motociclist crudà sin la via curt avant entrar en il vitg da Maiavilla. L'um da 57 onns e sia cunpassagiera sajan sa blessads grevamain e vegnids transpostads en ils ospitals da Schiers e Cuira. La Polizia chantunala sclerescha co l'accident è capità.